Tom Martin Biseth

Tom Martin Biseth (født 29. mars 1946) er en norsk tidligere syklist med flere norske mesterskap.

Som ungdom var han blant landets beste juniorer i hurtigløp på skøyter og konkurrerte for Tønsbergs Turnforening, med 3.-plass i junior-NM 1966 og var med på juniorlandskamp på skøyter mot Finland, Sverige og Sovjetunionen i finske Lauritsala samme sesong.

Som syklist vant han Tønsberg Grand Prix i 1967. I 1968 vant han en lagetappe i Fredsrittet. Så vant han NM i landeveissykling fellesstart to ganger, først i 1970 (syklet da for Grenland Sykleklubb), så i 1974 (for Tønsberg Cykkelklubb). Biseth var med i den norske sykkeltroppen til Sommer-OL i München 1972, men fikk ikke starte i noen løp. Han vant Tyrifjorden rundt i 1972 og det første Ringerike Grand Prix i 1975. I 1984 satte han med to andre, rekord på Styrkeprøven med 14:16.04. Biseth trente så landslaget og underviste litt ved Norges Toppidrettsgymnas samt Norges idrettshøgskole. 

Siden 1998 har han drevet Velotel Mallorca, et sykkelhotell på øya Mallorca og syklet Nordkapp til Gibraltar på tjue dager.

 Referanser 

 Eksterne lenker 


Skøyter

Kategori:Norske syklister
Kategori:Norske landeveissyklister
Kategori:Norske skøyteløpere
Kategori:Norgesmestere i fellesstart
Kategori:Deltakere for Norge under Sommer-OL 1972
Kategori:Syklister under Sommer-OL 1972
Kategori:Skøyteløpere for Tønsbergs Turnforening
Kategori:Personer fra Tønsberg kommune
Kategori:Artikler i skøytesportprosjektet
Kategori:Fødsler i 1946